	Pasūtītājs:


	VSIA ‘Rīgas Austrumu Klīniskā universitātes slimnīca’’
Vienotais reģ. Nr. 40003951628
Adrese – Hipokrāta iela 2, Rīga, LV-1038
Pilnv. persona E.Pudzis


	Darba nosaukums:
	RAKUS ĒKU KOMPLEKSA (STACIONĀRU “GAIĻEZERS” UN “LATVIJAS ONKOLOĢIJAS CENTRS”) UGUNDDROŠIBAS IZVĒRTĒJUMS, UGUNSDROŠĪBAS PASĀKUMU PĀRSKATS 

	Būvobjekta adrese:
	Rīga, Hipokrāta iela 2 un 4 

	Kadastra apzīmējums
	LOC - 01001222006001; 
Gaiļezers - 01001222079002

Vispārējs apraksts
Rīgas Austrumu klīniskā universitātes slimnīcas stacionārs “Gaiļezers” ir būvēts 1976-1980. gadā, stacionārs “Latvijas Onkoloģijas centrs” (turpmāk- “LOC”) 1984.gadā atbilstoši šī laika projektēšanas un būvniecības likumdošanai. 
Vēsturiskā slimnīcu projektā iekļautie un ēkas lietošanas praksē lietotie ugunsdrošības pasākumi vairākās pozīcijās neatbilst šī laika prasībām (LBN 201-15 „Būvju ugunsdrošība”, LBN 208-15 „Publiskās ēkas” u.c. normatīvie akti) un pilnībā nenodrošina pacientu un darbinieku drošību un drošu evakuāciju nepieciešamības gadījumā. 

	
	0-3 stāvu platība (m2),iesk. pagrabu
	kopējā platība (m2) iesk. pagrabu

	Stacionārs “Gaiļezers”
	53422
	92419

	Stacionārs “LOC”
	8161
	36721



Novietnes raksturojums
Stacionāru “Gaiļezers” un “LOC” ēku komplekss izvietots uz reljefa ar zemes atzīmju atšķirību 3,3 m. Stacionāru daļai, kas vērsta pret priekšpagalmu, ir 3 stāvi un nav pagraba. Ieejas stāvs (“0”stāvs) , sekojot reljefam kļūst par pagrabstāvu. Nodaļas izvietotas no 3. stāva līdz 9. stāvam stacionārā “LOC” un līdz 11. stāvam stacionārā “Gaiļezers”. Virs abiem slimnīcas nodaļu korpusiem izvietots pilna augstuma tehniskais stāvs.
 Stacionāra “Gaiļezers” un “LOC” komplekss savā starpā ir saistīti ar pazemes pāreju kā arī ar “pazemes slimnīcu”, kas bija paredzēta atomkara vajadzībām, un Patoloģijas centru. 

Inženierrisinājumi 
Būvkonstrukcijas
Ēku konstruktīvā sistēma ir saliekamā dzelzsbetona karkass ar soli 6.5(6.0)x6m, papildu ēkas noturībai ir vairākas stingrības sienas visā ēkas augstumā. LOC staru un radiaktīvo medikamentu lietojuma daļās (F,K,L) masīvas betona sienas. Pārsegumi - dobtie dzelzsbetona paneļi. Vertikālo inženierkomunikāciju zonās- „santehniskie” paneļi, pārsegums ar monolītā betona iecirkņiem. Stāva augstums - 3.3m, “Gaiļezera” 1.stāva augstums - 4.2m. Ēkas ārsienas- gāzbetona, siltinātas ar puscieto akmens vati 10mm biezumā, lentveida logi- PVC, stikla paketes un starplogu elementi- “sendviča” tipa paneļi. Jumts - dzelzsbetona paneļi, siltināti ar 20cm puscieto akmens vati. Starpsienas – ķieģeļu 12cm biezumā, apmestas.

Ūdensapgāde un kanalizācija
Stacionāra “Gaiļezers” ūdensapgādi nodrošina SIA „Rīgas ūdens” no pilsētas ūdensvada, kas pieslēgts pie 2 (diviem) neatkarīgiem maģistrālajiem ūdensvadiem, kas  veido gredzenveidīgu plūsmu. Teritorijā ir izbūvēta ugunsdzēsības hidrantu sistēma ar ūdens spiedienu paaugstinošīem sūkņiem. Objekts diennaktī patērē ~500m3. Objektu notekūdeņu uzņemšanu pilsētas kanalizācijas sistēmā nodrošina SIA „Rīgas ūdens”. Ugunsdzēsības vajadzībām stāvos un kāpņu telpās līdz 1. korpusa rekonstrukcijas uzsākšanai bija ierīkots 281 iekšējās ugunsdzēsības ūdensvada krāns (kopā ar katlu māju un garāžām) ar 20 m garām šļūtenēm ar stobriem. 
Stacionāru “Latvijas Onkoloģijas centrs” ar ūdeni nodrošina SIA „Rīgas ūdens” no ūdensvada, kurš pieslēgts pie stacionāra “Gaiļezers” diviem neatkarīgiem maģistrālajiem ūdensvadiem no Juglas ezera ūdens ņemšanas stacijas, kas apvienojas un veido gredzenveidīgu plūsmu. Diennakts vidējais ūdens patēriņš 160 m3. Stacionāru “Latvijas Onkoloģijas centrs” ēkā atrodas pie pilsētas ūdensvada pieslēgti 168 ugunsdzēsības krāni ar 20 m garām šļūtenēm ar stobriem.
Objekta teritorijā (Hipokrāta ielā 2 un 4) atrodas 9 ugunsdzēsības Maskavas tipa hidranti (Skat. Shēmu pielikumā) ar diametru 200 mm un caurplūdi 11,3 l/s.

Siltumapgāde
Stacionāra “Gaiļezers” telpu apsildi un karstā ūdens sagatavošanu nodrošina vietējā dabas gāzes katlu māja, kurā ir uzstādīti divi ūdenssildāmie katli „Wesemann TURBOMAT-DUPLEX”ar automātikas blokiem. Katra katla jauda - 5900 kW. 
Stacionāra “Latvijas Onkoloģijas centrs” telpu apkuri un karstā ūdens sagatavošanu nodrošina Rīgas pilsētas centalizētā siltumapgāde, ko veic  A/S „Rīgas siltums”.

Ventilācija un dūmu nosūces sistēmas
RAKUS stacionāri “Gaiļezers”  un “LOC” kopš uzbūvēšanas  ir aprīkoti ar piespiedu ventilāciju, taču tā nedarbojas pilnā apmērā. Moderna piespiedu, automātiski regulējama ventilācijas sistēma ir izbūvēta un darbojas visos jaunizbūvētajos objektos (skat.sarakstu zemāk).  Arī citviet ar jaunu ventilācijas sistēmu ir aprīkotas atsevišķas telpas. 
Automātiskā dūmu nosūce ir izbūvēta un darbojas stacionāra “Gaiļezers” 1. un 9.  korpusā.  Pēc atjaunošanas darbu pabeigšanas stacionāra “Gaiļezers” 1. korpusā (2020. gadā)  tā būs pilnībā atjaunota un mūsdienu prasībām atbilstoša. Dūmu nosūce ir 11./12. korpusā (Operāciju bloks), 7. korpusā. 
Stacionārā “Latvijas Onkoloģijas centrs” dūmu nosūce ir ierīkota tikai K korpusā.

Elektroapgāde
Atbilstoši Latvijas Republikas Enerģētikas likumam Stacionārs “Gaiļezers”  un stacionārs „Latvijas Onkoloģijas centrs” ir nodrošināti ar diviem neatkarīgiem  elektroenerģijas ievadiem.  Stacionārā Gaiļezers ir četras transformatoru apakštacijas ar sekojošiem atļautajiem ievadaizsardzības iekārtu lielumiem: TP-2328 (Uzņemšanas nodaļa) ievadaizsardzības ierīce -1818A; TP-1142;TP-1409 un TP-1410 (stacionārs) ievadaizsardzības ierīce – 2900A. Ir avārijas elektroapgādes iekārtas – 4 dīzeļģeneratori.
Stacionāra Latvijas Onkoloģijas centrs elektroapgādi nodrošina transformatoru apakšstacija TP -1508 ar atļauto ievadaizsardzības ierīci 2500A. Stacionāra pagrabstāvā atrodas autonomais elektroenerģijas avots –  dīzeļģenerators, kas nodrošina svarīgāko struktūrvienību darbību.

Vājstrāvu sistēmas
Abi stacionāri daļēji ir aprīkoti ar automātiskajām ugunsgrēka atklāšanas un trauksmes signalizācijas sistēmām (turpmāk tekstā – UATS) un automātiskā balss izziņošanas sistēmu. Stacionāru sistēmas savā starpā nav savienotas, ir gan analogās, gan adrešu sistēmas. Stacionārā “Gaiļezers” esošās UATS sistēmas – Aritech, Juno-Net, Bentel; stacionārā “Latvijas Onkoloģijas centrs” esošās UATS sistēmas Unipos, Juno-Net, Aritech, PCS 3600HR. 
Abos stacionāros ir Bosch Plena balss izziņošanas sistēma.
Abos stacionāros ir daļēji izbūvēta centralizēta piekļuves kontroles sistēma FoxSec.  Atsevišķas telpas vai telpu grupas ir aprīkotas ar lokālu piekļuves sistēmu.

Gāzes ugunsdzēšanas sistēmas
Gāzes ugunsdzēšanas sistēma tiek izbūvēta  stacionāra “Gaiļezers” Neatliekamās medicīnas un pacientu uzņemšanas klīnikas ēkas “0” stāvā izvietotam datu centram (skat shēmā).  

Realizētie un izstrādātie projekti
Stacionāros “Gaiļezers” un „Latvijas Onkoloģijas centrs” pēdējos gados ir veikti atjaunošanas un pārbūves darbi, tāpat tiek plānoti nākamie projekti.
Stacionārā “Gaiļezers”
1. Izbūvēta Neatliekamās medicīnas un pacientu uzņemšanas un toksikoloģijas un sepses klīnika (55. korpuss) 
2. Pārbūvēts 7. korpuss (bij. Ārstnieciskās vannas) par 2 stāvu korpusu ar Invazīvās kardioloģijas un Diagnostikās radioloģijas un kardioloģijas nodaļām
3. Rekonstruēts operāciju bloks ar 22 zālēm (11./12. korpuss)
4. Atjaunotas telpas RAKUS administrācijai ēkas 4., 8.korpusu 1.un 2. stāvā un 13. korpusa 1.stāvā
5. Izbūvēta Ambulatorā daļa 4. un 5. korpusu 2. stāvā, projektā iekļauts arī 4. korpusa 0 un 1. stāvs
6. Izstrādāti projekti arī 5. korpusa 1. stāvam un 10. korpusa 1. un 2. stāvam (sagatavots iepirkums)
7. Atjaunots studiju centrs 13. korpusā
8. Tiek atjaunotas nodaļas (1. korpuss) un datu centrs (55. korpuss)
Stacionārā “LOC”
9. Renovēts staru bloks (korpuss K)
10. Pārbūvētas 1. stāva telpas - Ķīmijterapijas dienas stacionārs (korpusi A, B, G)
11. Pārbūvētas 1. stāva telpas - Dienas stacionārs (korpuss E),
12. Izbūvēta Šūnu transplantācijas nodaļa ar laboratoriju (korpuss F).


		[image: ]
	[image: ]






Visi projekti tikuši risināti, atbilstoši projekta programmai un darba uzdevumā dotajām telpu robežām, skarot dažādus korpusus, neizvērtējot pilnībā to ietekmi uz ēkas kopējo ugunsdrošību un funkcionalitāti.
Stacionāru 0., 1. un 2. stāvā visi korpusi ir savienoti savā starpā.

Darba uzdevums
· Izstrādāt slimnīcas galvenā ārstniecības kompleksa Hipokrāta ielā 2 (stacionāra “Gaiļezers”) un 4 (“Latvijas Onkoloģijas centrs) ugunsdrošības pārskatu (rokasgrāmatu), ievērtējot Būvniecības likuma 9.1 panta. “Būvnormatīvu tehniskās prasības un atkāpes no tām” nosacījumus.
· Iepazīties, apsekot un izvērtēt esošo slimnīcas ēku un telpu grupu atbilstību Būvniecības likumā noteiktajai būtiskajai būvei izvirzāmajai prasībai – ugunsdrošībai. 
· Konstatēt nepilnības ģenerālplāna ugunsdrošības risinājumos, ugunsdzēsības un glābšanas darbu nodrošināšanai, dot rekomendācijas to izlabošanai.
· Konstatēt nepilnības ēku arhitektūras risinājumos, dot konkrētas rekomendācijas, kas iekļaujamas turpmāko projektu nosacījumos.
· Konstatēt nepilnības ēku inženiertehniskajos un drošības risinājumos, dot konkrētas rekomendācijas, kas steidzami izpildāmas vai iekļaujamas turpmāko projektu nosacījumos.
· Noteikt būvju ugunsdrošības nodalījumus, ņemot vērā realizētos projektus un telpu funkcionalitāti, noteikt ugunsdroši atdalāmās telpas. 
· Izstrādāt kopējas stāvu shēmas, lai nodrošinātu pacientu un darbinieku drošu evakuāciju no telpām.  Izstrādājot rekomendācijas, pieņemt finansiāli optimālus, pamatotus risinājumus.
· Konstatētajos gadījumos, kad jāpieņem alternatīvus tehniskos risinājumus un atkāpes no būvnormatīvu tehniskajām prasībām speciālajos būvnoteikumos noteiktajos gadījumos, aprakstīt un sagatavot dokumentāciju atkāpju vai alternatīvo risinājumu saskaņošanai ar Valsts ugunsdzēsības un glābšanas dienestu. 



Darba saturs
1. Vispārīgā daļa
2. Būves raksturojums, funkcionālais risinājums un ugunsdrošības raksturlielumi 
a. Kopējais konstruktīvais risinājums;
b. Ugunsslodzes grupas;
c. Objekta ugunsdrošības raksturlielumi.
3. Ģenerālplāna ugunsdrošības risinājumi (ēku un būvju izvietojums, piebraukšanas ceļi, ārējo inženiertīklu izbūve, ugunsdzēsības un glābšanas darbu nodrošināšana).
4. Ugunsdrošības prasības būvkonstrukcijām un plānošanas risinājumiem. Arhitektūras un būvkonstrukciju, ugunsdrošības risinājumi.
a. Ēkas ugunsnoturības pakāpe. Ugunsdrošības nodalījumi un ugunsdroši atdalītas telpas;
b. Speciāli ugunsdrošības pasākumi;
c. Arhitektūras ugunsdrošības risinājumi;
d. Vides pieejamības prasības;
e. Būvkonstrukciju minimālā ugunsizturība un ugunsreakcijas klases;
f. Būvkonstrukciju minimālā ugunsizturība un ugunsreakcijas klases.
5. Evakuācijas nodrošināšana
a. Evakuācijas izejas durvis;
b. Evakuācijas ceļi;
c. Piekļuves kontroles sistēmas sasaiste ar  automātiskā ugunsgrēka atklāšanas un trauksmes signalizācijas sistēmu;
d. Avārijapgaisme.
6. Dūmu aizsardzības risinājumi
a. Prasības inženierkomunikāciju šķērsojumiem.
7. Ugunsaizsardzības sistēmas
a. Automātiskās ugunsdzēsības sistēmas;
b. Automātiskā ugunsgrēka atklāšanas un trauksmes signalizācijas sistēma;
c. Automātiskā balss ugunsgrēka izziņošanas sistēma;
d. Automātiskā gaisa virsspiediena sistēma;
e. [bookmark: _Hlk35333838]Automātiskā balss ugunsgrēka izziņošanas sistēma;
f. Dūmu izvades sistēmas.
8. Inženiertehnisko sistēmu ugunsdrošības risinājumi
a. Arējā ugunsdzēsības ūdensapgāde;
b. Iekšējā ugunsdzēsības ūdensapgāde;
c. Avārijas un evakuācijas apgaismojums.
9. Nepārtrauktas elektroapgādes nodrošināšana ugunsaizsardzības sistēmām, avārijas un evakuācijas apgaismojumam.
10. Zibensaizsardzība.
11. Ugunsdrošības pasākumi ventilācijas un apkures sistēmās.
12. Telpu nodrošināšana ar ugunsdzēsības aparātiem. Nodrošināmās dzēstspējas aprēķina tabula.
13. Ugunsdrošības prasības veicot būvdarbus.
14. Ugunsdrošības pasākumi objekta ekspluatācijas stadijā.


Pielikumi:
1. Objekta ģenplāns
2. Topogrāfiskais plāns (dwg)
3. RAKUS priekšpagalma plāns un veikala Maksima projekts
4. Stacionāra “Gaiļezers”0.,1.,2. un 3. (tipveida) stāvu plāni ar funkcionālām telpu grupām, savienojums ar LOC
5. Stacionāra “Latvijas Onkoloģijas centrs” 1.,2. un 3. (tipveida) stāvu plāni ar funkcionālām telpu grupām
6. Stacionāra “Latvijas Onkoloģijas centrs” 0. stāva plāns un “LOC” un “Gaiļezers” griezumu shēmas
7. Hidrantu izvietojuma shēma


Uzsākot darbu, pieejami:
1. Stacionāra “Gaiļezers” kadastrālās uzmērīšanas lieta. 
2. Stacionāra “Latvijas Onkoloģijas centrs” kadastrālās uzmērīšanas lieta
3. Izstrādāto un realizēto būvprojektu zīmējumi un UPP.

stacionara "Gailezers" shéma

stacionara "Latvijas Onkologijas centrs" shéma

